**DĖL SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMO IŠ ROKIŠKIO RAJONO SAVIVALDYBĖS BIUDŽETO TVARKOS APRAŠO PATVIRTINIMO**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 2 dalies 17 punktu, Lietuvos Respublikos sporto įstatymo 8 straipsniu, Rokiškio rajono savivaldybės taryba nusprendžia:

1. Patvirtinti Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašą (pridedama).

2. Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašą ir jo įgyvendinimo rezultatus skelbti savivaldybės interneto svetainėje [www.rokiskis.lt](http://www.rokiskis.lt).

3. Šį sprendimą skelbti Teisės aktų registre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Diana Guzienė

Rokiškio rajono savivaldybės tarybai

**SPRENDIMO PROJEKTO ,,DĖL SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMO IŠ ROKIŠKIO RAJONO SAVIVALDYBĖS BIUDŽETO TVARKOS APRAŠO PATVIRTINIMO“**

AIŠKINAMASIS RAŠTAS

**Parengto sprendimo projekto tikslai ir uždaviniai.**

Sprendimo projektu siūloma patvirtinti Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašą (toliau – Aprašas).

**Šiuo metu esantis teisinis reglamentavimas.** Lietuvos Respublikos sporto įstatymas.

**Sprendimo projekto esmė.**

Pagal Lietuvos Respublikos sporto įstatymo 8 straipsnio 1 dalies 2 punktą Savivaldybės taryba „nustato sporto srityje veikiančių fizinių ir juridinių asmenųveiklosfinansavimo iš savivaldybės biudžeto kriterijus ir tvarką” ir 3 punktą ,,programų ar projektų pagrindu finansuoja ir kitaip prisideda prie savivaldybės teritorijoje veiklą vykdančių sporto srityje veikiančių fizinių ir juridinių asmenų veiklos”. Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašas (toliau – Aprašas) reglamentuoja Rokiškio rajono savivaldybės teritorijoje sporto srityje veikiančių viešojo administravimo funkcijas atliekančių sporto organizacijų (Rokiškio rajono kūno kultūros ir sporto centras (Rokiškio rajono sportininkų ugdymo centras), Rokiškio rajono savivaldybės administracijos Švietimo ir sporto skyrius)), asocijuotų pagal Lietuvos Respublikos asociacijų įstatymą sporto klubų , sporto viešųjų įstaigų ir fizinių asmenų finansavimo iš Savivaldybės biudžeto sąlygas, prioritetus, finansuotinas sritis, kriterijus ir atsiskaitymo už skirtas lėšas tvarką.

**Laukiami rezultatai:**

Rokiškio rajono savivaldybės taryba norminiu teisės aktu nustatys Rokiškio rajone sporto srityje veikiančių fizinių ir juridinių asmenųveiklosfinansavimo iš savivaldybės biudžeto kriterijus ir tvarką, Sporto srityje veikiančių fizinių ir juridinių asmenų veiklos finansavimo programos pagrindu finansavimą (prisidėjimą) prie savivaldybės teritorijoje veiklą vykdančių sporto srityje veikiančių fizinių ir juridinių asmenų veiklos.

**Finansavimo šaltiniai ir lėšų poreikis**. Finansavimo šaltinis – savivaldybės biudžeto lėšos, skirtos 2022 m. 3 programai ,,Kultūros, sporto, bendruomenės, vaikų ir jaunimo gyvenimo aktyvinimas“. Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akto antikorupcinis vertinimas atliktas, parengta pažyma.

Švietimo ir sporto skyriaus vyriausioji specialistė Diana Guzienė